**Trauksmes celšana**

2019. gada 01. maijā spēkā stājās [Trauksmes celšanas likums](https://likumi.lv/ta/id/302465-trauksmes-celsanas-likums) ar mērķi Latvijā stiprināt trauksmes cēlēju aizsardzību un veicināt trauksmes celšanu sabiedrības interesēs par dažādiem pārkāpumiem.

Trauksmes celšana nozīmē godprātīgi sniegt informāciju par iespējamu pārkāpumu, kas var kaitēt sabiedrības un/vai SIA “JAUNLIEPĀJAS PRIMĀRĀS VESELĪBAS APRŪPES CENTRS” (turpmāk - SIA) interesēm, ja šī informācija gūta saistībā ar darba pienākumu veikšanu un ir pamatoti iemesli to uzskatīt par patiesu.

**Kas ir trauksmes celšana?**

* Trauksmes cēlējs ir fiziska persona.
* Trauksmi ceļ par iespējamu pārkāpumu, kas var kaitēt sabiedrības interesēm (piemēram, par amatpersonu bezdarbību, nolaidību vai dienesta stāvokļa ļaunprātīgu izmantošanu, korupciju, finanšu līdzekļu vai mantas izšķērdēšanu, darba drošības apdraudējumu, izvairīšanos no nodokļu nomaksas, pārkāpumiem publisko iepirkumu jomā, cilvēktiesību pārkāpumu u.tml.).
* Fiziska persona informāciju par iespējamo pārkāpumu ieguvusi, veicot darba pienākumus, tostarp brīvprātīgo darbu, sniedzot pakalpojumus vai dibinot tiesiskās attiecības, kas saistītas ar darba pienākumu pildīšanu.
* Fiziska persona informāciju par iespējamo pārkāpumu uzskata par patiesu (trauksmes cēlējs atbildīgi un godprātīgi izvērtē informāciju, kuru tas norādīs ziņojumā, un, cik iespējams, pārliecinās, par to, ka sniegtā informācija ir patiesa).

**Kas nav uzskatāms par trauksmes celšanu?**

* Ja trauksmi ceļ anonīma persona.
* Ja trauksmes cēlējs ir juridiska persona.
* Ziņošana tikai par personīgu interešu aizskārumu, nevis pārkāpumu, kas skar plašāku sabiedrības daļu un var kaitēt sabiedrības interesēm.
* Tādu ziņu sniegšanu, kas nav gūtas saistībā ar trauksmes cēlēja profesionālo darbību.
* Apzināta nepatiesu ziņu sniegšana.
* Valsts noslēpumu saturošas informācijas izpaušana.

**Kā noformēt trauksmes cēlēja ziņojumu?**

* Trauksmes celšanai izmantot trauksmes ziņojuma veidlapu, kas atrodama SIA mājas lapā [www.jpvac.lv](http://www.jpvac.lv) sadaļā ANKETAS.
* Trauksmes cēlējs var ziņojumu sagatavot arī savādākā formā, bet ziņojumā jānorāda trauksmes cēlēja vārds, uzvārds, personas kods, kontaktinformācija, kā arī to, vai informācija par pārkāpumu iegūta veicot darba pienākumus. Ziņojumam ir jābūt parakstītam. Ziņojumā ir jānorāda, ka tas ir trauksmes cēlēja ziņojums.

**SIA „JAUNLIEPĀJAS PRIMĀRĀS VESELĪBAS APRŪPES CENTRS” trauksmes ziņojumus var iesniegt šādi:**

* Elektroniski, izmantojot e- pasta adresi: [trauksme@jpvac.lv](mailto:trauksme@jpvac.lv)

Par trauksmes celšanas jautājumiem konsultācijas sniedz SIA Kontaktpersona trauksmes celšanas jautājumos personāla vadītāja **Aija Nelsone, e-pasts:** [trauksme@jpvac.lv](mailto:trauksme@jpvac.lv)

Informācija par Trauksmes celšanas kontaktpunktu pieejama [www.trauksmescelejs.lv](http://www.trauksmescelejs.lv/)